
Het  Specimen  opgesteld  zijnde  ,  zal  hetzelve  aan  de  beoordeeling  der  Faculteit 
onderworpen  worden  ,  om  toetezien  ,  dat  daarin  niets  gevonden  worde  ,  strijdig 
aan  de  openbare  orde  en  goede  zeden  ;  blij vende  voor  het  overige  ieder  onverlet, 
de  vruchten  zijner  overtuiging  voor  te  dragen  ,  zonder  dat  die  in  eenig  geval  voor 
het  gevoelen  der  Faculteit  of  der  Hooge  School  zullen  gehouden  worden. 

(Art,  56  van  het  Reglement  op  het  hooger  onderwijs). 


MEDICA  INAUGURALIS 

DE  CHOREA  SANCTI  VITI 


Quo  teneam  vultus  mutantem  Protea  nodo. 

Hor. 


Vari.*:  huc  usque  variis  de  cliorea  propositae  ab  auctoribus  fuere  defi-  Morbi  definitio, 
nitiones ,  sed  indubitanter  abest,  quin  omnes  pro  minimi  quidem  inter 
sese  parte  conveniant  ;  plurimae  potius  ,  nec  sede  ,  nec  indole  ,  nec 
prodigiosi  denique  formi  morbi  perspecta ,  hujus  inexactam  tyronibus- 
que  difficilem  intellectu  tradunt  ideam.  Sed  quin  de  his  plura ,  vetant 
coarctati  dissertatiunculae  nostrae  limites  ;  attamen  silentio  minime  possumus 
praeterire  recens  ac  longe  lateque  celebratum  opus  (i).  Quis  etenim  rei 
medicae  peritus  hanc  Doctoris  Geoffroy  definitionem  choreae  adaequatam 
sustinebit :  foiblesse  et  tractiori  de  Vune  des  jambes  avec  leger  idiotisme  et 
mouvemens  desordonnes  et  convulsifs  qui  affectent  les  membres  (Sun  seul 
cote  P  Nonne  desideranda  hic  rejiciendaque  plura  ?  Nam  i°  ubi  morbi 
sedem  designare  voluerit  auctor  ,  frustra  quaereremus ;  2°  debilitas  ,  ut  sat 
unicuique  patet  ,  haud  semper  hic  est  accusanda ;  3°  hos  nunquam  motus 
involuntarios  nisi  unum  corporis  ulterumve  afficere  latus ,  omnium  multi¬ 
fariis  auctorum  practicorum  observationibus ,  qui  contorsiones  inanesque  in 
chorei  gesticulationes  universum  fere  corpus  occupantes  tam  saepe  vide- 


(i)  Dict.  des  Sc.  Med,,  art.  Choree. 

runt ,  plane  repugnat.  Nobis  vero  choreae  sancti  Viti  nomine  venit :  alteratio 
illa  systematis  cerebro-spinalis  unde  generales  vel  partiales  musculorum 
voluntariorum  motus  insoliti,  clonico-convulsivi  et  irregulares,  aegri  nequa¬ 
quam  voluntatis  imperio  cohibendi  ,  nullaque  saepe  ,  aut  leviori  tantum 
modo  facultatum  intellectualium  perturbatione  stipati. 

Etymologia.  Morbus  exinde  chorea  (i)  sancti  Viti  vocatus  fuisse  dicitur,  quod  in 
Germani^  ubi  primum  a  medicis  fuit  observatus  ,  plebs  rudis  ac  aspera 
cultu,  crassaque  superstitione  ducta  a  sacello  sancti  Viti  monasterii  Gorveyensis 
patroni,  auxilium  adversus  hunc  aut  verum  aut  fictum  animo  morbum,  certo 
anni  tempore  ,  die  noctuque  saltando  impetrare  solebat.  Sed  quam  late  liujus 
inclaruerit  monasterii  nomen  posse  ex  eo  nasci  videtur,  quod  anno  13^4 » 
vulgus  illite,  morbo  quodam  spasmodico  per  totam  fere  Germaniam  epi¬ 
demice  grassante  atque  Raphania  (ex  cornuto  secali  farinae)  dicto,  salutem 
obtinendi  gratia  confluebat. 

Auctores  interea  non  desunt  inter  quos  G.  Horstius  praecipue  annume¬ 
ratur,  qui  morbi  nomen  ab  aedicula  quadam  rustica  prope  Ulnam  Sueviae 
urbem  sit&  ,  sanctoque  a  Germanis  Witt  vocato  sacra,  venisse  contendunt. 
Quidquid  autem  sit ,  ne  diutius  quam  deceat  in  re  tam  parvi  haereamus 
momenti ,  jam  ad  morbi  historiam,  animum  adpellimus. 

Histon'  a  Omnes  fere  qui  de  chorea  scripserunt  auctores  eam  prorsus  ab  anti¬ 
quitate  incognitam  dicunt ;  quippe  nulla  hujus  affectionis  accurata  apud 
veteres  occurrat  descriptio.  Nos  vero  a  tam  manca  conclusione  recedentes 
morbum  liunc  nervosum  ab  omni  aevo  extitisse  ,  sed  vanis  medicam  ejus 
cognitionem  superstitionibus  obrutam  fuisse  credimus  ;  etsi  nulla  apud 
Hippocratem  certa  morbi  vestigia  reperiantur  ,  hunc  paralysi  forsan  aut 
aliis  diversis  convulsionum  speciebus  adseripsisse. 

Nonnullis  interea  choreae  vetustatis  scrutatoribus  quidam  in  scriptis 

(t)  Chorea  venit  a  Gr.  saltatio:  Viti  s  alius ,  Felix  Plater  ;  Saltatio  Sancti  Viti ,  Horstius; 

Ballismus  a  Gr.  BosAA itr/aos ,  saltatio,  Plouquet;  Chorea  Sancti  Viti.  Sydenham  ;  Scelotyrbes  a  Gr.  'Zx.iXo;  , 
crus,  et  Tvpfiij,  tumultus  seu  cruris  perturbatio,  Sauvages;  et  alia  incongruentia  uti  Choreomania , 
Orchesiromania  ,  Tarantismus  a  morsu  Taran  tube  productus.  Gall.  Choree  ou  Danse  de  St.  Gujr ;  Sint 
Vitus  Dans. 

Plinii  locus  arisit  (lib.  XXV  c.  III).  Sed  quis  medicorum  praeconcept& 
opinione  liber  affectionem  scelotyrben  a  naturalista  vocatam ,  hanc  nihil 
praeter  nomen  incongruum  cum  chorei  commune  habere  prima  fronte 
non  dicet  ?  Memoratum  etenim  morbum  qui  Caesaris  Germanici  exercitum 
in  Frisia  commorantem  invasit,  affectionem  fuisse  scorbuticam  salis  probant 
et  symptomata  a  Plinio  descripta,  et  causa  mali  quae  ex  prava  nutri¬ 
mentorum  et  aquarum  indole  quibus  Romani  talibus  non  assueti  ,  dura 
tunc  ,  ut  saepe  ,  necessitate  uti  cogebantur  ,  originem  ducebat  ;  probat 
denique  Frisiae  clima  ubi  tunc  Germanicus  castra  posuerat  ,  scorbuto 
epidemice  grassanti ,  nostris  adhuc  diebus  obnoxium. 

Ne  quidem  Galenum  certiores  choreae  notiones  habuisse  aliquo  sane  jure 
autumare  possumus ;  nam  quem  sub  nomine  scelotyrbes  morbum  delinit  , 
non  solum  inexactam  admodum  saltationis  sancti  Vili  descriptionem  praebet , 
sed  et  aliis  illa  variis  plurimisque  convenire  affectionibus  valet. 

Non  mirum  si  ullus  necdum  auctorum  Galenum  insequentium  ne  minimam 
ante  saeculum  XVI  de  eborea  mentionem  fecerit ;  in  hac  enim ,  ut  quon¬ 
dam  epilepsia,  asthma  nocturnum,  catalepsia  aliaque  nunc  coelesti  nunc 
vero  infernali  potentiae  non  raro  tribuebantur ,  magia  non  minori  cum 
ineptit  accusabatur.  Tanta  erat  in  bis  saeculis ,  quae  tam  densa  nobis  his¬ 
toria  superstitionis  caligine  sepulta  depingit  ,  ignorantia  ,  ut  medicis  rudi¬ 
busque  theologis  ridiculum  esset  axioma :  si  patiens  membrorum  aut  totius 
corporis  contorsiones  atque  gesticulationes  perficit  ,  quas  nemo  sanus  , 
nequidem  mimus,  aut  gesticulator  quispiam,  imitari  solet ,  dubium  non  est 
quin  in  hac  tragoedia  diabolus  partes  suas  agat  (i). 

Exeunte  tandem  saeculo  XVI  plures  practicorum  de  eborea  confuse 
scripserunt ,  eamque  nobis  primi  F.  Plaser ,  G.  Horstius  et  D.  Sennert 
inexacte  sub  Viti  saltus  nomine  delineatam  ,  credulique  tantis  adhuc  vulgi 
erroribus  obscuratam  tradiderunt ,  ut  alium  ipsi  nullum  choreomaniam  tunc 
temporis  confessam  sanandi  modum  noscerent ,  quam  saltationem  aegrorum 
indefessam  aut  piis  eorum  longioribusque  sancti  Viti  auxilium  supplicatio- 


(i)  Willisius  de  morbis  conyul.  C.  7  p.  101. 


Symptomata. 

ilibus  impetratum.  Itaque  diii  agyrtis  potius  quam  medicis  morbi  cura 
mandabatur  ,  donec  tandem  hos  omnes  supperstitionis  usus  merito  con¬ 
temnens  accurate  primus  Sydenham  (i)  choream  descripsit,  egregiosque 
sanguinis  missionum  effectus  in  hanc  devincendam  indicavit.  Postea  non¬ 
nulli  in  Anglii  practici  inter  quos  Celeb.  Cullen  ,  Wytt ,  Cheyne,  Dover, 
Mead  ,  nova  de  hac  affectione  documenta  dederunt.  Sed  dum  Anglias 
quam  plurimi  atque  Germaniae  medici  morbi  cognitionem  ejusque  curam 
universae  prodere  conarentur  Europae ,  in  hunc  ullam  necdum  fere  atten¬ 
tionem  Galli  converserant,  ita  ut  non  miremur,  si,  regnante  Ludivico  XV, 
Lieutaud  regis  archiatrus ,  illius  negaverit  existentiam.  At  plurimi  mox 
atque  praeclari  in  arte  viri  ad  choream  investigandam  contulerunt  inge¬ 
nium.  Inter  varia  variis  de  liac  nova  materie  scriptoribus  in  lucem  prolata 
haud  immerito  ubique  citari  merentur  :  Tractatus  de  Chorei  ,  auctore 
Bouteille  (2)  ,  excellens  quoque  eminenti  sua  perspicuitate  Monographia 
praestantissimi  in  medicina  Berntii  (3) ;  non  exigui  sane  cum  eruditione 
Tractatus  a  praeclaro  Stransky  nuper  scriptus  bene  meritis  laudibus  ex¬ 
tollatur  (4). 

Tot  alii  jam  triginta  abhinc  annis  auctores  magn^  ingenii  solertia  praediti 
choream  perscrutarunt,  ut  in  omnibus  fere  modernorum  scriptis  inveniatur. 
Sed  tot  tantaque  restant  adhuc  systematis  nervosi  dilucidanda,  quamvis  in 
hoc  jam  plurimi  insudarunt  viri  ingeniosissimi ;  hinc  tantis  adhuc  natura 
convulsionum  obtegitur  tenebris.  Utinam  gravissimi  igitur  momenti  labores 
clarissimorum  doctrina  Lallemand  ,  Magendie  ,  Georget  aliorumque  ad 
scientiam  rerum  medicarum  promovendam  non  irrite  suscepti  ,  brevi  me¬ 
morandis  coronentur  investis  ! 

Quum  chorea  aut  subito  vel  ut  ita  dicam  fulminis  instar  ingruit ,  aut 
lente  insidias  struit  ,  hujus  symptomata  in  prodroma  et  essentialia  sive 
pathognomica  dividimus. 

(t)  Schedula  monitoria  de  novae  feb.  ingressu. 

(2)  Traite  de  la  Choree  ou  Danse  de  St.  Guy.  Paris ,  *8io. 

(3)  Monographia  Choreae  Sancti  Viti.  Pragae,  1810. 

(4)  Tractatus  de  Sancti  Viti  Chorea.  Vindobonae,  1822, 

Consuetissima  igitur  prodroma  sunt  :  generales  aegritudinis  sensus ,  faciei  Prodroma. 
decoloratio,  morositas,  sine  causii  timiditas,  solitudinis  amor,  anxietas  prae- 
cordialis  ,  suspiria ,  cordis  palpitationes  ,  ventris  nonnumquam  intumes¬ 
centia  ,  manuum  tremor  ,  raro  formicationis  in  membris  sensatio  ,  cepha¬ 
lalgia  ,  rigor  musculorum  colli  et  oris  spontanea  deductio  ,  vocis  raucedo , 
frequens  et  inconsueta  nictitatio ,  risus  atque  lletus  involuntarii ,  et  praecipue 
artuum  inferiorum  dolores. 

Nullo  in  morbo  symptomata  patliognomica  t&m  multifaria  ,  mirabiliaque  Pathognomic 
quam  in  chorea  observantur ;  haec  ideo  tyrones  nisi  magnis  multisque  diffi¬ 
cultatibus  accurate  depingere  valent;  itaque  lectoris  benevoli  indulgentiam 
exposcentes  nostrum  pro  viribus  adimplere  propositum  conabimur. 

Si  eminenter  prae  aliis  corporis  partibus  caput  afficitur ,  talibus  non¬ 
numquam  cranii  tegumentum  convulsionibus  agitatur  ut  ingenti  quasi 
horrore  rigeant  capilli;  aliter  saepe  rugatur  vicissim  et  explicatur  frons, 
attolluntur  supercilia  aut  sicut  indignantium  contracta  deprimuntur;  non 
raro  nictitantes  miris  quandoque  modis  palpebrae  moventur,  ipsi  quoque 
afficiuntur  oculi  atque  subinde  aut  oscillant,  aut  in  orbem  continuo  rotantur. 

Aspectus  ipse  vario  modificatus  inde,  jam  tristis,  jam  minax,  superbiens 
aut  alius  apparet.  Os  plerumque  ringens,  nunc  ad  aures  detrahitur,  nunc 
vero  ad  gustandum  quasi  osculandumve  componitur.  Dejecta  non  nun¬ 
quam  facies  mox  flentis  mox  vero  ridentis  imaginem  profert.  Labia  saepe 
tremescunt ,  dentesque  intensiori  quasi  prae  frigore  strident ;  bucca  sursum 
deorsumque  convulsa  innumerabiles  et  infinitas  in  facie  distortiones 
excitat.  Solo  veluti  pondere  caput  in  unum  alterumve  flectitur  latus  ,  aut 
mirandis  aliquando  ut  renuentium  vel  decrepitorum  modis  vexatur,  rotatur, 
vel  in  omnem  partem  jactatur ,  nunc  versiisscapulas  retrahitur,  nunc  totum 
adeo  retorquetur  ut,  occipite  tergo  quasi  depresso,  horribilem  adstantibus 
praebeat  adspectum  (Misc.  n.  cur.) 

Frequenter  etiam  cervix  mirabiliter  agitatur,  nunc  antrorsum  curvata, 
nunc  vero  retrorsum  aut  ad  latus  denique  utrumque  jactata  reperitur , 
ita  ut  anseres  quasi  imitari  vellent  aegri. 

Extremitatum  praesertim  motibus  fidem  omnem  excedentibus  ac  gesticu¬ 
latoris  exercitatissimi  artem  eludentibus  oculi  stupentes  feriuntur ;  non 

solum  enim  morbus  in  gesticulationibus  insolitis,  iisque  motibus  involun¬ 
tariis  aut  contorsionibus  variis  quos  plurimi  notant  auctores  ,  consistit , 
verum  nonnulli  vicinia  fortiter  aegri  manu  feriunt ,  ac  si  cymbali  pulsa¬ 
tiones  reddere  vellent.  Jactata  continuo  Brachia  nunc  inanibus  auram 
ictibus  verberant ,  nimt  ita  moventur  ac  si  aeger  sese  ad  natandum  aut 
volandum  accingeret.  In  quibusdam  manus  aut  sola  dextra  aut  sinistra 
inotus  diversissimos,  incertos  atque  rotatorios,  imo  ferientis  nonnunquam 
vel  tundentis  exercet;  saepe  quidem  voluntati,  sed  semper  inepte  parent, 
ita  ut  vas  quodcumque  liquore  plenum  aut  subvertat,  aut  aliis  quam 
ori ,  faciei  partibus  admovendo ,  adstantibus  etiam  invitis  risum  eliciat. 

Nonnulli  quandoque  aegrotantes  digitis  versus  scandere,  alii  nere,  instru¬ 
mentum  alii  musicum  quodcumque  tractare,  aliaque  non  minus  stupenda 
exequi  alii  videntur. 

Nunc  aliqua  jam  mentis  imbecillitate  capti  mox  quidam  conias  extra¬ 
hunt  atque  crines  dispergunt  aegri,  mox  stragula  convoluta  rejiciunt 
corpusque  denudant. 

Et  artuum  inferiorum  musculi  non  minus  convulsionum  diversorum 
fiunt  participes:  pedes  enim  continuo  jactati  nunc  dextrorsum,  nunc  vero 
sinistrorsum  cum  vel  sine  tremore  moventur;  aliter  ad  nates  quin  imo 
ad  occiput  usque  reflectuntur.  Ea  non  raro  patientes  mira  pedum  gaudent 
mobilitate ,  ut  quemdam  obvenientem  quasi  calce  petere  aut  equorum 
adinstar  recalcitrare  videantur.  Progredientes  interdum  ac  si  vere  musica 
essent  concitati  aut  saltantium  more  rhythmum  servando  incedunt  ,  aut 
revera  ad  summam  usque  corporis  defatigationem  saltant.  Nonnulli  pedem 
uti  scalam  ascendentes  aut  impedientem  lapidem  transcendentes  attolunt , 
alii  talo  firmiter  insistunt,  vel  claudi  pede  saepissime  sinistro,  rarius  dextro 
incedentes,  alterum  convulsum  aegre  trahunt.  Idaee  claudicatio  frequentissi- 
mum  choreae  et  solum  crebro  vel  primum  quo  morbus  incipit  est  symp¬ 
toma.  Quibusdam  tamen  absoluta  denegatur  incedendi  potestas,  dum  alii 
contra  immobiles  stare,  sedere  aut  in  omnem  sensum  currere  coguntur. 

Diversissimis  etiam  truncus  agitari  motibus  solet:  convulsionum  quan¬ 
doque  vi  humum  fusi  serpentis  adinstar  patientes  incurvantur  ,  in  altum 
interdum  feruntur  ,  mox  uti  pisces  in  pavimento  subsultantes  iterum 
prosternuntur;  nunc  postrorsiim  aliquando  antrorsumve  corpus  incurvatum 

multiplices  conspicientibus  offert  figuras,  nunc  super  propriam  vero  axim 
totum  circumgiratur.  Sunt  et  aegri  qui  saltus  speciem  gallice  culbute 
vocati  perficiunt. 

Unum  subinde  chorea  corporis  dumtaxat  latus  detinet ;  at  quamvis 
aliqua  tantum  vel  frequentius  aliis  pars  afficiatur ,  attamen  voluntarios 
simul  omnes  fere  nostri  compaginis  musculos  posse  morbum  aggredi, 
diversorum  sat  plurima  comprobant  medicorum  exempla.  Non  desiderantur 
auctores  qui  morbum  more  paralysis  sinistrum  saepius  quam  dextrum 
occupare  latus  proferunt;  Wagnerus  sese  choream  alternatim  dextrum  et 
sinistrum  afficientem  vidisse  contendit. 

Neque  vocis  organa  ab  influxu  morboso  immunia  manent :  ita  lingua 
nonnunquam  afficitur,  ut  ore  tremulans  exeratur,  tiim  balbutiem,  difficul¬ 
tatemque  verba  proferendi ,  tum  veram  quandoque  aphoniam  par  it.  Con- 
vulsivis  etiam  labra  motibus  interdum  jactata  risum  quemdam  sardonicum 
exprimunt,  haud  secus  ac  si  adstantes  risu  exciperemus  maligno.  Fauces 
non  raro  cum  eminenti  suffocationis  metu  constringuntur ;  unde  potus 
deglutiri  nequeunt  aut  assumpti  per  os  naresve ,  tussi  subortu,  rejiciuntur. 
Respiratio  saepe  difficilis  et  anhelans  observatur.  In  quibusdam  sub  impetu 
choreae  lotium  ac  faeces  emittuntur,  dum  in  aliis  nonnunquam,  vigente 
paroxysmo,  dysuria  accedit,  quo  tamen  absoluto,  urina  foras  propellitur. 

Quamvis  in  plurimis  nec  sensuum  nec  rationis  usus  debilitentur,  in  aliis 
crebro  mens  de  morbi  influxu  participat;  inde  notabilis  intellectus  alte- 
ratio  ,  primus  quandoque  imbecillitatis  gradus,  nulla  in  rebus  attentio 
defixa,  nec  ulla  studiis  incumbendis  aptitudo  ,  memoriae  lapsus,  dolores 
capitis  frequentes,  vertigines,  agitatio  identidem  ad  delirium  accedens, 
sumnus  saepe  placidus  totius  quandoque  corporis  concussionibus,  ploratu 
ac  sumniis  terrificiis  perturbatur.  Quam  plurimi  melancholia  affecti,  omnium 
oculos  effugiunt,  alii  morosi,  fere  omnes  ad  iram  proni,  emaciati,  pallidi, 
palpitationibus  ut  plurimum  sunt  obnoxii. 

Saepenumero  functiones  caeterae  rite  perstant,  nisi  in  quibusdam  aegris 
ciborum  appetitus  adeo  depravetur,  ut  quaevis  obvia  etiam  insolita  uti 
lignum  ,  vitrorum  fragmenta  aliaque  deyorentur.  Hinc  varia  clam  ingesta 
ac  per  alvum  postea  aut  vomitum  eliminata  diabolo  et  sagarum  artibus 
adscripta  sunt  (Berntius). 


Morbi  typus. 


Necroscopia. 


Morbi  sedes. 


Diagnosis. 

Nunc  choreae  symptomata  sine  ulla  saeviunt  interruptione  ,  nunc  vero 
vehementia  aut  numero  decrescunt  ,  nunc  ut  plurimum  per  certum  tem¬ 
poris  intervallum  plane  silent.  Paroxysmus  non  raro  omni  nocte  subito 
ingruit  et  adveniente  sole  cessat  (ut  nobis  retulit  Clarissimus  medicinae 
professor  J.  L.  Kesteloot  nuper  in  filia  septem  annorum  affecti  labe  scro- 
phulosa  observasse  casum)  et  vice  vers&  ;  aliter  singulis  diebus  semel  , 
bis  aut  saepius  ,  vel  longiori  temporis  intervallo  ut  omni  mense  recurrit. 
Accessus  duratio  ratione  aequabili  vel  inconstante  tum  ad  horam  tum  vero 
ad  dies  usque  aliquot  extenditur. 

Nonnulli  ,  paroxysmo  absoluto  ,  si  quamdam  corporis  lassitudinem 
excipias  ,  optima  ut  plurimum  valetudine  fruuntur  ,  atque  consuetis 
obeunt  muneribus,  alii  vero,  remittente  morbo,  veluti  artuum  inferiorum 
paresi  laborant  ac  sub  minimo  etiam  motu  sudoribus  profluunt. 

Varia  exhibuerunt  signa  choreae  succumbentium  cadavera  ut  sunt  :  pseudo- 
membranae  circa  cerebrum  efformatae,  a  praevia  hujus  visceris  inflammatione 
superstites  ;  Prichard  in  cerebro  et  medulla  spinali  collectionem  serosam 
apud  quatuor  infantes  chorea  demortuos  nuper  invenit;  Cei.  vero  Georget 
semel  massam  canceraticam  in  cerebro  detexit. 

Itaque  nos  morbi  sedem  in  encephalo  et  maxime  quidem  in  specu 
vertebrali  existere  credimus. 

Ullum  vix  uti  choream  morbum  invenies  qui  medicorum  etiam  exper¬ 
tissimorum  toties  illuserit  judicia  ;  sed  hujus  interdum  cum  alio  com¬ 
mutationis  exsurgit  ratio ,  quod  falsam  saepe  chorea  nevrosium  aliarum 
formam  induat.  Itaque  praelium  opere  morbi  a  consimilibus  dare  diffe¬ 
rentiam  putamus.  Quibuscum  ergo  chorea  praeter  simulatam  facile  valeat 
confundi,  affectiones  annumerandae  praecipue  sequentes:  epilepsia,  mania, 
morbus  cerealis,  tremores,  somniatio  et  paralysis. 

Virgines  interdum  inconsulto  durioris  caelibatus  voto  adstrictae  libertatem 
amissam  obtinendi  gratia  choream  simulant.  Quamvis  subtili  nonnunquam 
juvenes  morbi  simulatione  ,  facilem  a  parentibus  magistrisque  scholas 
derelinquendi  veniam  obtineant ,  attamen  non  raro  quaedam  precursoria 
verae  choreae  symptomata  quae  in  juvenibus  occurrunt,  malae  consuetudini. 

imitatione  pravae  aut  ineptiae  juvenili,  morbo  prorsus  incognito,  a  paren¬ 
tibus  et  institutoribus  adscribi  et  severe  puniri  solent  ,  sed  tardius  ipsos 
objurgationum  et  punitionum  immerito  inflictarum  poenitet  ! 

Nec  his  decipiatur  medicus  contorsionibus ,  gesticulationibusque  simu¬ 
latis  quibus  saepe  mendicantes  aliique  sortis  vilioris  homines  ad  com¬ 
miserationem  adstantium  movendam  utuntur  ;  tali  nonnunquam  ipsi 
fere  omnes  multiplicem  morbi  formam  solertia  ludunt ,  ut  saepe  fraus 
difficulter  detegatur. 

Membrorum  actus  inconcinni  miraeque  gesticulationes  in  encephalitide, 
hydrocephalo,  apoplexia,  hydrophobia  aliisque  frequenter  accidunt ;  quae 
cum  ex  illis  aegritudinibus  originem  trahant  aliisque  singulo  pathognomicis 
morbo  symptomatibus  concomitentur  ,  ad  choream  saltem  essentialem 
minime  sunt  revocandae.  Non  memoratu  tamen  indignum ,  acutum  quan¬ 
doque  morbum  in  praedispositis  secondariam  provocare  choream  et  com¬ 
plicationem  constituere  peculiarem  posse. 

Ab  epilepsia  sequentibus  differt  chorea  sancti  Viti:  i°  ad  hanc  disponit 
juvenilis ,  ad  illam  potilis  adulta  et  provectior  aetas  ;  obvenit  praeterea 
in  morbo  comitiali  frequentius  haereditaria  quam  in  chorea  dispositio  ; 
2°  hanc  non  praenuntiat  aura  sic  dicta  epileptica  ;  3°  externorum  sensuum 
et  internorum  abolitio  pathognomicum  constituit  epilepsiae  symptoma 
quocum  sese  nunquam  comite  chorea  prodit  ;  4°  i*1  epilepsia  tonicae 

partim  partimque  clonicae ,  in  chorea  vero  solae  clonicae  praevalent  convul¬ 
siones  ;  5°  stadium  epilepsiae  convulsivum  vix  ultra  dimidiam  perdurat 
horam ,  cluni  in  chorea  saepius  ad  horas  quin  imo  ad  dies  extenditur 

usque;  6°  in  epileptico  insultu  nunquam  deficit,  in  chorea  vero  semper 

status  cleest  soporosus  ;  r]°  exitus  etiam  respectu  chorea  ab  epilepsia 
differt  ;  haec  multo  gravior  in  ipso  nonnunquam  paroxysmo  patientem 
apoplexia  necat ;  illa  vero  mitior  rarissime  per  se  lethalis  ac  facilius 
apta  penitus  fugatur  medela.  Caeterum  posse  cum  epilepsia  choreae 
complicationem  adoriri  complura  testant  auctorum  exempla.  Quapropter 
choream  epilepticam  admittens  sic  Berntius  ait :  «  Choreae  quandoque  symp- 
»  tornata  in  subjecto  epileptico  caducos  alternatim  insultus  sequuntur, 

»  vel  uno  eodemque  paroxysmo ,  talis  morbi  utriusque  apparet  compli- 

»  catio,  ut  nonnunquam  dijudicatu  difficile  fere  videatur ,  niiin  chorea, 
»  num  vero  epilepsia  sit  affectio.  » 

Quamquam  nonnulli  chorea  affecti  mentis  aliqui*  frequenter  sint  im¬ 
becillitate  capti ,  inconsuetosque  vero  maniaci  motus  nonnunquam  ac 
gesticulationes  perficiant ,  attamen  sat  magna  facilisque  distinctu  choream 
inter  et  maniam  exsurgit  differentia ;  in  illa  enim  actus  incongrui  et 
quidem  truculenti,  mentis  conditioni  nunquam  respondent,  at  qualis- 
cumque  haec  fuerit ,  sunt  semper  inanes  ,  neque  in  aliorum  homintm 
perniciem  unquam  diriguntur;  insanii  vero  furiosi  correpti  non  solum 
in  alios  sed  in  se  ipsos  de  industria  saeviunt.  Licet  in  chorea  occurrat 
Malleatio  (violentiores  capitis  in  objecta  vicina  motus),  haec  sane  non 
mente  turbaffi  vel  improbae  voluntatis  imperio  ,  verirni  convulsivo  et 
involuntario  nascitur  motu  ;  perniciosos  aeger  rite  motus  ac  laesiones 
sibi  ipsi  aut  aliis  inflictas  noscit,  hosque  libentius  sisteret,  si  posset, 
actus.  Id  tamen  non  impedit  quominus  cum  illust.  Berntio  Choream 
mania  aut  saltem  delirio  complicatam  admittamus.  Num  ergo  F.  Platerum, 
Tulpium  aliosque  saltationem  S.i  Viti  nomine  sed  incongruo  choreomaniae 
insignasse  quid  mirum  ? 

Accuratissimas  morbi  cerealis  observationes  cum  symptomatibus  choreae 
conferentes  ,  sequens  affectionem  inter  utramque  reperimus  discrimen  : 
i .°  convulsio  cerealis  non  uti  chorea  in  constitutionem  corporis  nervosam 
prae  aliis  propensior  neque  ad  aetatem  juvenilem  restricta  ,  nulli  vitae 
tempori  nulloque  temperamento  parcit;  2.0  sola  morbi  cerealis  causa  in 
frumenti  secale  cornutum  continentis  protractiori  residet  usu  ;  causas 
vero  choreae  toto  caelo  diversas  hujus  morbi  aetiologia  docebit  ; 
3.°  nonnisi  autumnale  Raphania  tempus,  cum  vero  chorea  praediligat 
nullum  ;  4  °  convulsio  cerealis  semper  epidemice  per  provincias  praesertim 
Germaniae  grassari,  chorea  nisi  sporadice  cujuscumque  regionis  incolas 
aggredi  visa  est ;  5.°  convulsiones  Raphaniae  quibus  et  haec  quandoque 
destituitur,  non  id  sane,  quod  recte  choreae  singulare,  comicum  aut 
ridiculum  in  motibus  ostendunt ;  abest  in  illa  sensuum  tum  externorum 
tum  internorum  exaltatio  morbosa  ,  qua  interdum  chorea  somnambulismo 
accedit ;  potius  in  Raphani^  motuum  torpor  et  sensuum  singulorum 


(  ) 

stupor  praevalent;  6.°  differt  a  chorea  convulsio  cerealis  pathognomico 
huic  proprio  symptomate ,  quo  fere  nunquam  illa  comitatur ,  molesto 
nempe  ac  saepe  dolorifico  formicationis  jam  in  digitis  solum  ,  jam  pedibus 
et  mox  toto  orituro  corpore  sensu  haud  dissimili  illi,  quem,  compresso 
cubitali  aut  ischiatico  nervo,  in  brachio  crureque  percipimus;  7.0  nulla 
consuetiin  nec  de  die  nec  de  nocte  morbi  cerealis  est  remissio,  dum 
convulsivi  choreae  motus  sub  placido  aegrotantis  somno  plerumque 
silent;  8.°  transit  ut  plurimum,  ni  apta  brevi  devictus  medela,  morbus 
cerealis  in  nevrosim  aliam,  frequenter  epilepsiam,  idiotismum,  maniam 
aut  aliam  quamciimque  vesaniae  formam  vel  et ,  suborta  saepius  extre¬ 
mitatum  gangrena ,  in  mortem  luctuosam  terminatur ;  quamvis  et  chorea 
morbus  sit  etiam  diuturnus ,  raro  tamen  nisi  complicatio  accedat  infausta, 
lethalis  observatur. 

His  a  tremore  discrepat  chorea:  i.°  non  multiformibus  in  illa  gesticu¬ 
lationibus  ,  jactationibusque  choreae  genuinis  membra  torquentur ,  sed 
sursum  nunc  aut  deorsum ,  nunc  ad  latus  utrumque  fluctuantia  inter 
voluntarios  potius  nutant  motus  ;  2.0  haud  raro  tremor ,  si  pars  tremens 
sustentatur ,  cessat  aut  alias  invalescit ;  quae  sane  pro  motibus  choreae 
perversis  non  militat  conditio;  3.°  senum,  potatorum  aliorumque  tremor 
est  consuetim  insanabilis ,  dinn  convenienti  chorea ,  paucis  tantum 
exceptis  casibus,  debellatur  medela.  Posse  tamen  cum  tremoribus 
connubium  inire  choream  J.  Frank  (*)  et  Berntius  affirmant. 

Quibus  accedit  somniatio ,  sensibus  externis  omnibus  interceptis  , 
nictitantes  aut  oculis  clausis  e  lecto  de  nocte  surgunt ,  consuetis  obeunt 
muneribus  atque  scenam  quandoque  non  immunem  periculo  ludunt; 
inde  quaedam  apparet  cum  chorea  similitudo ,  sed  varii  tunc  gestus 
non,  ut  in  chorei  inanes,  verum  ad  factum  quodcumque  repraesentandum 
instituti.  Gaeteriim  plura  cum  somniatione  choreae  complicationem  acci¬ 
disse,  imo  et  hac  detentos  non  raro  somnambulorum  actus  peregisse 
confirmant  exempla,  (chorea  somnambulistica  Berntii.) 

Quamquam  in  chorea  voluntatis  imperio  haud  parent  artus,  haec  tamen 


(1)  Praxeos  medicae  universae  praecepta. 


Moi'bi  divisio. 


Causae  praedis- 
ponentes  omnis 
eboreae. 


Chorea  essen¬ 
tialis  et  ejus 
causae  excitan¬ 
tes. 

affectio  nullatenus  est  Paralysis  vocanda ,  quacum  semper  motuum 
sensuum  que  abolitionis  ,  conjuncta  manet  idea.  Iisdem  interea  causis 
relaxatio  paralytica  quibusdam  in  musculis  nonnunquam,  in  aliis  vero 
tremores  aut  motus  producuntur  convulsivi  ;  saepius  etiam  convulsio 
cum  paralysi  apparet  nupta  et  ea  ratione  partem  eamdem  ,  alternatim 
affligens,  ut  haec  modo  convellatur,  modo  resolvatur  eadem,  post  iterum 
convulsione  pars  ,  iterumque  vexetur  paralysi. 

Recentiores  nonnulli  et  praesertim  Dr  Bouteille  choream  in  essentialem 
sive  morbum  per  se  ,  et  in  secundariam  sive  morborum  aliorum  symptoma 
dispertiunt  ;  quae  ex  hac  distinctione  in  curam  redundet  utilitas  neminem 
sane  medicorum  fugit.  Eamdem  itaque  in  nostra  dissertatione  morbi  divi¬ 
sionem  amplectimur  ac  utriusque  speciei  causas  varias ,  prognosim  et  curam 
observationibus  dilucidare  adnitemur. 

Adoritur  chorea  inprimis  subjectos  vitio  quodam  liaereditario  laborantes , 
sexum  foemineum,  vitae  periodum  inter  secundam  dentitionem  et  pubertatem, 
pueros  parentibus  nervoso  temperamento  praeditis  genitos  aut  qui  infantili 
aetate  ad  affectiones  quasdam  convulsivas  dispositionem  prodiderunt.  Et  huic 
morbo  disponunt  quoque  corpus  gracile  ,  educatio  effbeminata  aut  nimis 
severa  ,  certa  idiosyncrasia ,  diathesis  scrophulosa  ,  scorbutica  et  rachitica; 
praematura  et  protracta  onaniae  consuetudo  ,  apud  adultos  quotidiana  veneris 
vel  potuum  spirituosorum  abusus. 

Quae  nec  symptoma  nec  effectus  est  alterius  morbi  choream  vocavimus 
essentialem:  hujus  ergo  causae  occasionales  frequentiores  sunt:  vebementiora 
animi  pathemata  inprimis  terror  saepiiisque,  aliter  maeror ,  irae  vel  invidiae 
motus ,  vota  denique  cupidiora  non  secundata  ut  sunt  amor  infelix  aliaque. 

Non  est  sane  quod  miremur  si  chorea  tam  frequenter  puellas  ad  puber¬ 
tatem  accedentes  aggrediatur ;  tunc  temporis  enim  genitalia  ad  novam  func¬ 
tionem  exequendam  naturae  conaminibus  vocata  ,  ingentes  eorum  evolutione 
in  universa  oeconomi^,  suscitant  mutationes  ,  irritabilitatemque  in  sequiori 
naturaliter  quam  in  nobiliori  sexu  majorem  adeo  exaltant ,  ut ,  levissimi 
tantum  caus&  subortu  ,  facile  ac  derepente  totum  systema  nervosum  per¬ 
turbetur  ,  cujusque  tiim  tumultus  eo  majores  quo  magis  temperamentum 
cegrae  nervosum  viguerit  ,  reperiuntur.  Quid  ad  choream  propagandam  vis 

imaginationis  ac  nisus  imitandi  possint,  hodie  ignorat  certe  nemo.  Etenim 
quid  visu  solo ,  fortique  exinde  in  cerebrum  impressione ,  citius  est  impertitu 
faciliiisque  quam  varice  affectiones  nervosce  ?  Nonne  quotidianis  indubiisque 
probatur  observationibus,  unum  solummodo  ex  ingenti  collectorum  infantum 
aut  foeminarum  numero  convulsionibus  correptum  ,  simile  in  alios  subito 
procreasse  malum  ?  Niim  aliam  ergo  quam  nisum  imitandi  causam  agnosce¬ 
bant  generales  isti  felini  clamores ,  quos  religiosas  cujusdam  monasterii 
quotidie  simul  omnes  eadem  hora  edidisse ,  et  quos  solum  refrenasse  metum 
virgarum  supplicii  a  praepositis  infligendi  militibus  narrat  Cei.  Nicole  ?  Niim 
quid  aliud  de  Sacrarum  Paginarum  daemoniacis ,  de  convulsis  (convulsion- 
naires)  St.  Medardi ,  aut  et  denique  de  chorea  ipsa  per  Germaniam  olim  , 
serius  inter  infantes  Harlemienses  epidemice  grassante  et  quam  tam  inge¬ 
nioso  summus  Boerhaavius  (i)  compressit  modo  ?  Sed  quin  de  bis  plura,  tum 
temporis  tum  hujus  speciminis  coarctatum  obstat  spatium ;  itaque  conceptum 
nostrum  prosequentes  ad  observationes  choreae  essentialis  devenimus. 

«  Le  27  Avril  1827  ,  je  fus  appele  chez  le  sieur  T .  pour  y  donner  Observationes. 

mes  soins  a  sa  petite  fille  agee  de  1  r  ans  et  malade  depuis  7  a  8  mois.  Sa 
maladie  dont  la  cause  occasionnelle  e'tait  inconnue,  avait  e'te  regarde'e  par 
les  gens  de  1’art  que  l’on  consulta  comme  une  chore'e  secondaire  provenant 
dune  affection  vermineuse ;  on  avait  donc  prescrit  successivement  toute  la 
se'rie  des  vermifuges ,  sans  en  excepter  les  plus  he'roiques.  Tous  ces  re- 
medes  furent  employe's  sans  succes  ,  au  contraire  loin  d’amender  la  maladie, 
iis  laggraverent  a  tel  point  que  la  petite  fille  fut  reduite  a  un  etat  voisin  du 
marasme.  Lorsque  je  la  vis  pour  la  premiere  fois,  voici  ce  que  je  pus  ob¬ 
server  :  amaigrissement  gene'ral  et  tres  avance ,  air  hebete  ,  langue  sortant 
de  la  bouche  et  contractee  vers  la  droite ,  distortion  de  la  machoire  infe- 
rieure  vers  le  meme  cote  avec  difficulte  de  s’exprimer ;  des  contractions 
involontaires  des  muscles  et  des  mouvemens  tres  irreguliers  de  tout  le  cote 
droit  forcaient  la  petite  malade  a  trainer  toute  Fextremite  infe'rieure  droite 
comme  le  ferait  un  paralytique ,  et  Fempechaient  en  meme  temps  de  se 
servir  convenablement  du  bras  du  meme  cote.  Je  remarquai  surtout  que  les 

(1)  Vide  Lofrede  op  Hermanus  Boerhaave,  door  J.  L.  Kesteloot. 

acces  se  succedaient  a  des  intervalles  tres  rapproches  et  que  le  cote  gauche 
n’e'tait  jamais  affecte'. 

L/ensemble  de  ces  symptomes  ne  me  laissa  aucun  doute  sur  la  nature 
de  la  maladie  que  je  considerai  comme  une  choree  essentielle  bien  carac- 
terisee ,  puisque  la  malade  ne  se  plaignait  d;aucune  douleur ,  que  toutes 
les  fonctions  ,  excepte'es  celles  indiquees  ci-dessus  ,  s’executaient  dans 
letat  normal,  et  que  malgre  ladministralion  prolonge'e  des  purgatifs  et  des 
anthelmintiques  meme  les  plus  e'nergiques ,  elle  navait  evacue  aucun  vers. 
Relever  les  forces  abattues  et  corriger  letat  anormal  du  systeme  nerveux , 
telle  etait  la  double  indication  a  remplir.  Pour  y  parvenir,  je  prescrivis  la 
Valeriane  en  poudre  unie  a  Pextrait  de  quinquina,  et  apres  vingt  jours  de 
cette  medication  jeus  la  satisfaction  de  voir  la  petite  malade  entierement 
retablie  (i).  » 

Hanc  prcecitatam  consulto  referimus  observationem,  ut  et  forma  morbi 
consuetior,  sumraaque  Valerianae  sylvestris  in  hunc  devincendum  virtus 
appareat. 

Quum  omnes  fere  practici  choream  semper  juniores  ,  seniores  vero 
nunquam  adoriri  contendunt  ,  abusumque  potuum  spirituosorum  ut  causam 
morbi  praedisponentem  taceant  ,  quum  et  etiam  nonnulli  inter  quos 
Geoffroy  universales  choreae  convulsiones  ,  mirabiles  alii  effectus  Valerianae 
negare  videantur  ,  adversam  liceat  nobis  opinionem  exemplo  suffulcire 
sequenti :  anno  1826,  vir  quidam  58  annorum  ,  lymphatico  temperamento 
praeditus  ac  frequenti  deditus  ebrietate ,  cinn  vehementem  cum  uxore 
rixam  iniisset  ,  subito  post  in  choream  quasi  universalem  incidit.  E 
domo  sua  ad  nosocomium  civile  deductus  talia  nobis  praelectiones  cli¬ 
nicas  sub  auspiciis  eruditissimi  et  Clarissimi  Professoris  Vanrotterdam , 
sequentibus  obtulit  symptomata  :  motus  capitis  ut  renuentium  continui 
cum  verborum  simul  emissione  difficili  aut  vera  interdum  balbutie  , 
brachia  motibus  convulsivis  agitata ,  imperioque  voluntatis  inepte  parentia , 
nisi  post  multiplices  saepe  conatus  vas  liquore  plenum  aut  aliud  quid¬ 
quid  jam  ad  frontem  vel  ad  aurem  invito  aegro  adductum  ,  ori  tandem 


(1)  Mr.  F.  J.  Jacquet,  Doct  en  med.  de  l’Universite  de  Gand,  auteur  du  memoire  sur  1’Ophtalmie  de 
1’armee  des  Pays  Bas,  couronne  a  Liege  en  1825. 

inler  miras  gesticulationes  admovebant.  Nec  erant  extremitates  inferiores 
a  systematis  nervosi  turbis  immunes,  ita  ut  aeger  caeteriim  animi  compos 
nisi  imperfecto  saltantium  more  potuerit  incedere. 

Interea  sub  placido  somno  involuntarii  motus  intercipiebantur ,  aliaeque 
functiones  ad  normam  perstabant.  Garactere  morbi  cognito ,  sequentem 
dictavit  Clinices  Professor  formulam : 

2J..  pulv.  rad.  Valerianae  sylv.  gj. 

- flor.  Arnicae.  — 

Mellis  Q.  S.  ad  elect.  (spatio  48  horarum  sumendum.) 

Haec  adeo  successit  praescriptio  ,■  ut  post  sex  dies  aeger  plane  convaluerit. 

Quae  alteri  morbo  succedens  chorea  illiusque  est  effectus ,  secundaria 
nuncupatur;  cujus  causae  consuetissimae  numerantur:  suppressa  transpi- 
ratio  ,  testante  Plouqueto  (i);  sudor  pedum,  observante  Thilenio  (2)  im¬ 
petigines  incaute  fugatae  ut  sunt  psora  ,  tinea  aliaque;  imminutio  massae 
sanguinis  et  humorum  ,  sic  haemorrhagiae  variae  ,  venaesectiones  nimis 
largae  saepiusque  repetitae  ,  diarrhoea  vel  alvi  fluxus  varii  accidentales 
aut  purgantibus  contracti ,  aliaque  remedia  aut  intempestive  aut  ad  ex¬ 
cessum  adhibita  ;  sanguinis  vero  congestiones,  variarum  liaemorrhagiarum 
habitualium ,  uti  mensium ,  hoemorrhoidum  suppressiones;  morbi  inflam¬ 
matorii  exanthematici,  ut  variolae,  morbilli  imperfecte  judicati  vel  curati 
aut  etiam  retropulsi  ;  venena  praeprimis  ex  regno  vegetabili  narcotica , 
veluti  Datura  stramonium  (3),  Hyoscyamus  niger,  Belladonna,  Solanum 
furiosum  aliaque  hujusce  modi  imprudenter  ab  infantibus  deglutita;  item 
toxica  ex  regno  minerali,  vapores  et  halitus  plumbi,  hydrargyri  aliorumque 
ex  his  compositorum  ;  gastricae  omnis  indolis  sordes ,  necnon  vermes  , 
quod  saepe  ,  in  ventriculo  vel  intestinorum  tubo  degentes  ;  morsus  et 
ictus  animalium,  canis  rabiosi,  muscae  majoris  (4);  vehementiores  cerebri 
vel  medullae  spinalis  commotiones ,  rudior  infantum  castigatio  verberibus 
in  caput  aut  columnam  vertebralem  directis  ;  laesiones  mechanicae  ut 
apud  auctores  notantur:  vulnera  mammae,  hujus  amputatio,  oculi  quoque 
ac  cerebri  vulnus ,  calculi  renales  et  urinales  (5)  ;  praecox  ulcerum 

(i)  Diss.  Triga  obs.  Med.  Tubing.,  1787.  —  (2)  Med.  e.  Chir.  bemerk.  Frankf. ,  1814.  —  (3)  Commer. 
Iit.  Norimb.  an.  1744-  —  (4)  Misc.  n.  cur.  Dec.  *.  an  9.  —  (5)  Sammlung  auselesener  abhandelung 
i-5-7  B. 

occlusio,  compressio  hallucis  ex  ungue  reflexo  (i);  systematis  uterini 
vitia  organica  varia  ,  referente  Richter  ;  Iassio  quascumque  testiculi  et 
hujus  phlogosis  (2);  graviditas,  confirmantibus  Riedlin  et  F.  Frank  (3); 
febris  intermittens  sponte  cessans,  observante  Sumeire  (4).  Posse  denique 
choream  secundarie  a  sequelis  apoplexiae  ,  lethargiae  et  eclampsiae  ,  a 
doloribus  ad  sternum  perceptis,  a  Rheumatismo  arthritide  aliisque  gigni 
Bouteille  refert. 

observatio  J.  Franck  sequens  choreas  secundariae  praeter  alia  citat  exemplum  : 

»  Anno  1800  ,  virginem  judaeam  pater  meus  ,  a  chorea  sanaverat. 
Incolumem  inde  vitam  duxerat  ,  donec  an.  i8i5  ,  matrimonio  inito  , 
gravida  evaserit.  Tunc  vero  vix  menstrua  fluere  desierant ,  ciim  chorea 
de  novo  vehementer  recrudesseret.  Convulsiones  diu  noctuque  aegram 
mentis  quidem  compotem  vere  furibundam  detinebant,  ac  cutis  universa 
hinc  inde  escharis  gangrenosis  cooperiebatur.  Tentatis  incassum  omnibus 
artis  auxiliis  ,  venaesectione  non  excepta  ,  salus  nonnisi  ab  abortu  expec- 
tabatur,  quo  quinto  graviditatis  mense  secuto  ,  pristina  valetudo  rediit.  » 

Prognosis.  Chorea ,  morbus  est  in  genere  vix  ullo  vitae  periculo  notatus,  liceat 
hunc  vulgus  imperitum  tanquam  affectionem  magicam  et  inde  formidan¬ 
dam  existimet  ,  rarissime  lethalis ,  qui  sola  interdum  natura  sanatur  , 
aptae  facile  cedit  medicationi ,  nullum  post  se  malum  relinquens.  Diver¬ 
sum  tamen  determinatur  praesagium  nempe  ratione  aetatis  agri,  duratione 
morbi  ,  at  praecipue  ratione  gravitatis  causarum,  symptomatum  et  com¬ 
plicationum.  Ouo  junior  itaque  fuerit  aeger,  quo  pubertatis  tempori  proxi¬ 
mior  ,  quo  morbus  recentior  et  simplicior,  quo  causa  denique  levior, 
eo  felicius  succedet  cura.  Quae  ex  causis  mechanicis  aut  aliis  inamovi- 
bilibus  oritur  chorea  praesertim  si  vitium  liaereditarium  aut  infausta 
cum  aliis  convulsionum  specibus  complicatio  subsit ,  difficiliorem  medelam 
admittet.  Morbus,  si  causa  gravis,  sponte  sibi  relictus,  in  epilepsiam, 
paralysim  ,  apoplexiam  ,  tabem  aut  maniam  transire  solet.  Si  apud 
adultum  chorea  sit  apoplexiae  aut  lethargiae  sequela  ,  fere  semper  est  lethalis. 

Causa  proxima.  Inter  liypotheses  varias  omni  tempore  ad  causam  proximam  choreae 

(1)  Misc.  n.  cur.  Dec.  1  -  ti.  an  6.  et  J.  Frank.  —  (2)  Dict.  des  Scienc.  Med. ,  art.  Cborde.  — 
(3)  Lin.  med.  an  1696.  —  (4)  Journal  de  Med.  T.  LXXXV. 

aliarumque  affectionum  similium  explicandam  extructas ,  haec  sequens 
nobis  non  spernenda  videtur  opinio ;  nempe  causam  proximam  eboreae 
consistere  nunc  in  systematis  nervosi  incitamento  nimio ,  seu  proprietatibus 
vitalibus  auctis  ,  nunc  vero  in  incitamento  deficiente ,  seu  his  ex  detrac¬ 
tione  rerum  vim  vitalem  physiologice  stimulantium  diminutis.  Sat  superque 
sit  haec  de  causa  proxima  posuisse,  quum  coarctatum  nostrae  dissertationis 
spatium  vetant  quin  dilucidentur. 

Duplex  in  chorea  gravis  utraque  momenti  venit  indicatio  ,  altera  nempe  Morbi  Cl,ra- 
singulum  prudenter  regens  accessum,  altera  vero  morbum  ipsum  oppugnans. 

Ut  congrue  priorem  hujus  muneris  partem  medicus  exequatur  ,  eo  prae  Stante  pa- 

.  .  .  .  ’  1  ...  A  roxysmo. 

caeteris  omnis  erit  ejus  convertenda  attentio,  ne  violentioribus  corporis 
motibus  aeger  irreparabile  sibi  aut  aliis  damnum  inferat,  neque  vi  unquam 
periculosum  patientis  convulsiones  inhibendi  gratia  tentamen  instituatur. 

Consultum  quoque  infantes,  irritabiles  faeminae,  menstruantes,  praegnantes 
aliique  ab  aegro ,  nunquam  soli  tamen  sibi  relicto ,  sedulo  amoventur , 
ne  simile  aut  aliud  quodlibet  imitatione  vel  terrore  malum  contrahatur. 

Si  motus  veliementiores  aegrum  lecto  detinere  jubent,  ponderosis  ille 
nunquam  obruendus  ,  sed  levibus  tegatur  potius  stragulis ,  tepido  solum 
exhibito  potu.  Si  pharmaca  ad  symptomata  mitiganda  quaedam  indica¬ 
rentur  ,  nec  alia  commendare  prudentia  suadet  quam  aromatica  prae¬ 
sertim  antispasmodica :  infusa  flor.  Aurantii,  Camomillae,  herb.  Chenopodii, 
rad.  Angelicae,  vel  et  levia  quaedam  narcotica:  infusum  stip.  Dulcamarae , 
ext.  Hyoscyami  aliaque. 

Jam  alterum  multisque  pressum  difficultatibus  instat  m edentis  officium  Silente  pa- 
quo ,  cessante  paroxysmo ,  morbus  aptis  extinguatur  medelis.  Sed  si  varia 
variis  auctoribus  ad  choream  debellandam  jactata  vicisslm  remedia 
animo  volvimus ,  mox  ad  errores  viasque  curandi  oppositas  deducimur 
incerti.  Etenim  quis  medicorum  inter  tot  medicamina  quae  nunc  ille 
spernit  quaeque  nunc  laudibus  extulit  alter,  dubius  non  haereret?  Sed 
eo  diversarum  opinionum  latet  discrimen ,  quod  soepe  qui  nec  causa , 
nec  indole  morbi  recte  perspecta ,  ab  auxilio  quodam  perperam  oblato , 
quod  tamen  disposito  corpori  subministratum  successisset ,  optatos  non 

perceperunt  effectus ,  hoc  statim  tanquam  nocivum  aut  virtutis  nullius , 

hujusque  Divi  Senis  Aphorismi  haud  sane  memores  respuunt:  remedium 
nullum  nisi  usu  tempestivo  tale  fit.  Inde  duoe  sequuntur  indicationes 
quarum  prima  causalis  aut  praeparatoria ,  quae  omnem  quandoque  curam 
absolvit ,  altera  vero  radicalis  aut  confirmatoria  ,  quae  systematis  in  convul¬ 
siones  dispositionem,  aut  aliis  verbis,  effectus  ultra  causam  perstantes  tollit. 

Itaque  si  diathesis  scrophulosa ,  scorbutica  vel  rachitica  exortum  inter- 
tineat  malum,  bis  optima  quae  noscimus  affectionibus  sunt  opponenda. 

Quod  si  nimiae  saepiusque  repetitae  seminis  deperditiones  seu  coitu 
effreno ,  seu  ex  turpi  masturbationis  vitio  organismum  ad  choream  jam 
evolutam  lente  disponuerint ,  hoc  medico  primum  incumbit  opus ,  ut 
pravam  aegrotus  consuetudinem  amica  persuasione  praemonitus,  iisve  dam¬ 
nosis  succumbentium  vitiis  luctuosa  tactus  imagine  derelinquat.  Commen¬ 
dandum  praeterea  ut  quae  ratione  quacumque  genitalia  valeant  stimulare, 
solertius  evitentur.  Hic  inter  remedia  interne  sumenda  meritis  antagonistica 
Camphorae  in  systema  sexuale  virtus  ,  Cortice  Peruviano  et  ferro  simul 
adbibitis ,  laudibus  extollatur. 

Quum  causa  praedisponens  suam  ex  protracto  et  quotidiano  potuum 
spirituosorum  abusu  originem  trahens  medentem  non  fugerit,  nullam 
aeger  valetudinem  obtinendi  spem  foveat  nisi  mal&  consuetudine  prius 
abstinuerit 

Ignorat  sane  medicorum  nemo  quantum  olim  invaluerint ,  quantumque 
adhuc  ,  sed  apud  paucos  tantum  rudissimam  prodentes  empiriam  sanguinis 
detractiones  copiosae  cum  repetitis  purgantibus  ut  sola  choreae  remedia 
jactentur.  Hanc  esse  magna  quamquam  suffultam  auctoritate  methodum 
in  omni  indiscriminatlm  adhibendam  casu ,  plurimi  rejiciunt  merito 
nobiscum ,  sanguinisque  missiones  et  evacuantia  stupendos  ,  sub  indicati 
rerum  positione,  effectus  exhibuisse  non  negantes.  Quo  floridior  et 
robustior  aeger  ,  quo  periodo  pubertatis  proximior ,  quo  recentior  morbus 
fuerit ,  quoque  magis  symptomata  inflammatorii  status  extra  paroxysmos 
viguerint,  eo  time  Sydenhamianae  methodi  felicior  erit  applicatio.  Itaque 
si  virium  exorbitantia  cum  plethora  universali  existentem  choream  pro¬ 
duxerint,  largiores  cum  antiphlogistico  regimine  vensesectiones  juvabunt, 
omnemque  saepe  ,  infausta  ni  subsit  complicatio,  curam  absolvent,  Sic 


(  ^3  ) 

etiam  ubi ,  variis  suppressis  haemorrhagiis ,  sanguinis  in  parte  quacumque 
congestiones  essent  timendae ,  time  peracta  venaesectione ,  aut  ea ,  nisi 
plane  sit  indicata,  omissa,  pro  casu  diverso,  hirudines  ad  tempora, 
columnam  vertebralem,  perineum,  pudenda  externa,  internam  crurum 
faciem  positae ,  conducent.  Nec  sic  dicta  antiphlogistica  in  his  circumstantiis 
omittantur  purgantia  quae  sat  cognita  hic  silentio  sunt  praetereunda. 

Alia  longe  totius  erit  Therapiae  directio  si  menstruatio  suppressa ,  silens 
aut  praeter  consuetudinem  parca  causam  choreae  sistat,  pro  vario  tunc  hujus 
secretionis  vitio,  plethora  generali,  aucta  sensibilitate  aut  actionis  vitalis 
in  systemate  uterino  torpore,  venaesectiones  ex  brachio  atque  pede  ad 
vires  aegrarum  institutae,  et  nervina  antispasmodica  simul  cum  prudenti 
remediorum  in  uterum  agentium  usu  quadrabunt.  Qui  sit  aliis  consuetis 
sanguinis  deperditionibus  ut  haemorrhoidibus  suppressis  occurrendum  , 
medico  causam  avertendi  nullum  erit  dubium. 

Si  vero  transpiratio  suppressa  exortae  fuerit  choreae  culpa ,  ad  regimen 
diaphoreticum  ratione  sensibilitatis  aegri  et  spasmorum  cutim  simul  tenen¬ 
tium  non  neglecta,  erit  confugiendum. 

Impetigines  incaute  fugatas  rubefacientibus  aut  vesicantibus  necnon 
frictionibus  Antimonialibus  aliisque  medicus  revocare  seu  vicariam  interti- 
nere  plagam  studebit. 

Indicabuntur  suo  loco  incitantia  et  roborantia ,  si  debilitas  systematis 
nervosi ,  totiusque  reproductionis  languor  ex  variis  hoemorrhagiis  ,  alvi  fluxi¬ 
bus  protractis,  aliisve  hujus  generis  debilitantibus  causis  jam  in  morbi 
aetilogia  notatis,  procedentes,  choream  induxerint. 

Princeps  erit  medentis  indicatio  revocare  exanthemata  si  horum  imper¬ 
fecta  judicatio  aut  subitanea  retropulsio  originem  choreae  dediderint,  in 
hunc  scopum  diaphoretica  potentiora  et  exanthematum  indoli  convenient 
accommodata. 

Ubi  toxica  imprudenter  quaecumque  fuerint  assumpta ,  esse  patet  urgen¬ 
tius  nihil  quam  ut  haec  in  ventriculo  adhuc  haerentia  per  emesim  eva¬ 
cuentur  aut  congruis,  tempus  si  desit,  oppugnentur  antidotis. 

Quam  sibi  heterogenia  cum  alimentis  ingesta,  vel  gastricae  indolis 
cujuscumque  sordes  curationem  poscant,  est  sane  nemo  qui  ignorat. 

Saepe  vermes,  consuetissimi  intestinorum  hospites,  evolvendae  non  parum 
lavent  choreae ;  quos  si  necandos  evacuandosque  determinat  casus  ,  ex 
anthelminticorum  numero,  quae  incitante  et  antispasmodica  gaudent  vir¬ 
tute,  eligere  juvabit.  Hic  optime  Valeriana  sylvestris,  semen  Santonicae, 
Spigelia  anthelmia,  Absynthium  ,  Assa  faetida ,  aliaque  purgantibus,  nun¬ 
quam  vero  drasticis  a  Strak  propositis,  nupta  conducent.  Hanc  praeterea 
methodum,  ab  Hamiltono  in  omni  chorea  celebratam,  ultra  debitos  limites 
extendere  rudi  empiria  qui  conantur,  quam  maxime  improbandos  esse 
censemus. 

Praestanda  quaedam  manu  Chirurgica  ad  curam  causalem  instituendam 
non  negligantur  auxilia:  sic  laesiones,  vulnera,  contusiones  et  commotiones, 
insectorum  ictus ,  aut  animalium  ira  vel  furore  percitorum  morsus ,  aliaque 
ad  forum  Chirurgicum  pertinentia  legis  arte  tractentur,  aut  si  haec  fieri 
nequeant ,  harum  saltem  causarum  effectus  temperentur ,  imo  et  ulcera 
praecociter  occlusa  mox  revocentur,  aut  ipsis  artificiales  substituantur  fonticuli. 

Calculis  renalibus  et  urinalibus  atque  cognitis  in  systemate  uterino  vitiis 
organicis  remedia  consultum  erit  opponere  nota. 

Quaenam  sit  choreae  graviditate  productae  causalis  cura,  praecitata  docet 
observatio. 

Cura  radicaiis.  Quamvis  sua  quisquis  auctorum  specifica  jactantibus  solet  proclamare 
verbis  ,  universale  tamen  nobis  remedium  choreae  semper  opponendum 
hucusque  deficit  omne ;  huic  interea  varia  tiim  fide  tum  experientia  longa 
si  non  in  omni,  in  quodam  saltem  casu  praedilecto  probata,  amota  prius, 
si  adsit,  morbi  causa,  supplere  possunt  auxilia.  Quae  ex  triplici  igitur  regno 
decantantur  fas  sit  medicinae  tyronibus  proponere  ac  dilucidare  potentiora. 

Vcilericmce  sylvestris  summa  jam  ab  antiquioribus  medicis  celebrata  fuit 
in  epilepsia  virtus;  cujus  in  chorea  non  minor  ac  in  aliis  morbis  efficacia 
plurimis  nunc  recentiorum  fide  dignis  ac  propriis  quidem  testatur  obser¬ 
vationibus.  Hinc  optatos  ex  usu  Valerianae  perceperunt  effectus  Gei.  Murray, 
Gullen ,  Chaptal,  Fuller ,  Bernt ,  Guersent  aliique  ubi  chorea  vermibus, 
animi  pathematibus  et  praecipue  debilitate  corporis  universali  intertinebatur, 
quo  casu  tunc  ultimo  simiil  Corticem  Peruvianum  utiliter  praescribebant. 

Sese  floribus  Carclamines  pratensis  choream  quoque  fugasse  Michaelis 

et  Nagel  contendunt.  Plenckius  vero  et  J.  Franck  summam  herbae 
Chenopodii  ambrosioidis  ad  9i  bis  de  die  forma  pulveris  sumptae ,  effica¬ 
citatem  laudant. 

Stollius,  Ketterling  et  Kerrison  ab  extracto  Belladonnce  ad  sextam  dein 
ad  quartam  partem  grani  unius,  omni  quadrihorio  subministrato  mirificum 
obtinuerunt  effectum. 

Nominis  interea  magni  non  desunt  medici  Camphoram  tum  interne 
sumendam,  tum  enematum,  frictionum  et  balneorum  adhibendam  forma 
commendantes ;  cujus  vero  ex  usu  malas  in  sua  praxi  sequelas  oriisse 
Stollius ,  Bouteille  aliique  confirmant.  Attamen  Camphoram  in  his  casibus 
ubi  malum  ex  refrigerio  suscepto ,  exanthematum  incompleta  eruptione 
vel  et  irritatione  seminali  productum,  totius  systematis  nervosi  languore 
et  imbecillitate  stipatur  convenire  putamus. 

Praeclarus  hujus  urbis  Gandavensis  Medicus  Wauters  Assam  foetidam 
larg&,  quoad  mitescat  morbus,  exhibere  manu  suadet;  quam  in  simplici 
non  solum  chorea,  sed  et  in  aliis  epilepsia,  hysterica  passione  aut  insania 
complicatis  saepe  profuisse  plurimis  adeo  comprobavit  observationibus  ,  ( i ) 
ut  summam  nunc  istius  medicamenti  virtutem.  Clarissimorum  hujus  Univer¬ 
sitatis  medicinae  Praeceptorum  quisque  propria  testare  sua  posset  experientia. 

Infusum  forte  ex  floribus  Arnicce  montanae  commendat  J.  Frank  , 
inprimis  si  chorea  a  violentiis  capiti  vel  spinae  illatis  aut  post  cerebri  et 
medullae  vertebralis  inflammationem  oritur.  Hanc  et  in  aliis  posse  circum¬ 
stantiis  plantam  cum  fructu  tentari  ex  citato  compertum  habeatur  exemplo. 

Expertissimus  Noster  in  arte  Chirurgica  Praeceptor  Kluyskens  salutares 
effectus  extracti  Cicutae  per  clysmata  ano  injecti  luculenter  in  chorea  recenti 
et  variis  animi  pathematibus  producta  nuper  demonstravit  (an.  1825). 

'Sunt  et  etiam  subsidia  ex  minerali  regno  quaedam  in  plurimis  choreae  ca¬ 
sibus  constantiori  inter  alia  effectu  adhibita,  maximo  sibi  jure  specificorum 
nomen  vindicantes.  Hic  flores  Zinci  reliquis  palmam  praeripere  multorum  non 
recusandis  auctorum  testimoniis  constat.  Potissimum  igitur  in  chorei  periodo 
pubertatis  accedente  aut  exanthematibus  suppressis  provocata  nunc  soli,  nec 


(i)  Journ.  de  Med.  V.  56. 

tamen  magna  dosi  (a  gr.  §  incipiendo  quater  de  die  augendoque  sensim  ad  gr.  ii) 
nunc  Valerianae,  Assae-foetidoe  aliisque,  si  praestat,  apte  combinati  valebunt. 
Priores  plerumque  doses  vomitum,  sequentes  faucium  vero  constrictiones 
producunt,  posteriores  tandem  sine  ullis  feruntur  incommodis. 

Cuprum  jam  apud  antiquos  in  morbo  comitiali  caeterisque  convulsionibus 
clarum,  Boerhaavii ,  Van  Swieten  et  aliorum  alcali  volatili  postea  junctum 
laudes  obtinuit.  Walker  (i)  aliique  nonnulli  Cuprum  cimmoniacale  remedium 
tonicum  vocantes  ,  iis  praesertim  chorei  affectis  convenire  notant ,  quibus 
est  summa  corporis  cum  debilitate  et  universali  laxitate  juncta  teneritudo. 
Hoc  non  immeritis  pharmacum  encomiis  adornatum  nonnisi  d&uta  tamen 
et  avara  propinandum  manu  sentimus. 

Diversa  Martis  praeparata  tonicis  diffusibilibus  nupta  roborandi  potius  , 
vermes  necandi,  mensesque  apud  virgines  pellendi  scopo  quam  specifico 
virtute  choream  sanandi  profuisse  videntur. 

Argenti  nitras  fusus  magna  sane  virtute  antispasmodica  in  variis 
convulsionum  speciebus  pollens,  plurimorum  jam  practicorum  felici  spem 
in  chorea  conceptam  coronavit  eventu.  Hujus  heroici  tamen  remedii  cir¬ 
cumspectissimum  tantummodo  medicus ,  tentatis  incassum  aliis  omnibus  , 
proponat  usum.  Ut  efficaciam  nitratis  argenti  in  chorei  probaret  Priou  (2) 
sese  nuper  duas  sequenti  Docts  Merat  contendit  aegras  san&ssse  formula  : 
2p.  Nitrat.  arg.  fus.  gr.  vj ,  ext.  opii  3j  ,  moschigij,  camphorae  9iv,  fiant 
pii .  n°  xxiv.  Haec  morbum  sustulisse  non  negamus  ,  sed  num  nitras  argenti 
suam  hic  praestiterit  virtutem  ,  nobis  liceat  movere  dubium.  Etenim  ,  cui 
medicaminum  praecitorum  erit  adscribenda  choreae  sanatio ,  si  horum  quod- 
quod  eosdem  non  raro  prodiderit  effectus  P  Suis  igitur  innixam  observa¬ 
tionibus  auctoris  conclusionem  rejicimus,  ejusque  empyricam  pharmacorum 
maximopere  profusionem  improbamus. 

Inter  alia  remedia  ex  animali  regno  desumenda  solum  eminent  pauca : 
Ovenius  Moschum  ad  3$,  J.  Franck  cum  Calomel  in  aegrotis  admodum 
sensibilibus  commendat.  Monro  Castoreum  interne ,  Madier  vero  cum  Opio 
junctum  forma  clysmatis  feliciter  adhibuerunt. 


(1)  Med.  comment.  Edinb.  —  (2)  Journ.  compl.  da  Dict.  des  Sc.  Med.,  T.  20. 

Oleum  animale  Dippelii  ad  guttas  xxx  vino  mixtum  choream  curasse 
observationibus  Werlhoffi  probatur. 

Externa  tandem  quaedam  extant  auxilia  quibus  interdum  perfecta  morbi 
perpetratur  sanatio.  Electricitatem  quondam,  serius  Galvanismum  et  nuper¬ 
rime  Magnetismum  animalem  in  chorei  et  nevrosibus  aliis  complures  feli¬ 
cissimo  cum  effectu  applicaverunt  medici  (i).  De  Haen,  Fothergill ,  Bernt, 
Duman ,  Baumes  (2)  aliique  curationem  pluries  electricitatis  ope  prospere 
successisse  memorant ;  at  quum  haec  saepe  curandi  methodus  per  plures  menses 
protrahitur  atque  morbus  nonnunquam  ,  si  levis ,  sponte  cessat ,  vel  acce¬ 
dente  pubertate  evanescit ,  non  inconsultum  exinde  an  electricitati ,  an 
vero  naturae  molimini  tribuenda  sit  cura ,  dubium  exsurgit. 

Utilitatem  Galvanismi  experti  sunt  Walter  aliique. 

Magnetismus  tandem  animalis  suos  hucusque  patrones  invenit  et  adver¬ 
sarios. 

Ferrum  quoque  mirabiles  externe  applicatum  effectus  in  chorea  correptis 
proebuisse  ex  Wichmanno  et  Gei.  Strak  compertum  habemus. 

Auctores  etiam  varii  balnea  tinn  frigida ,  tum  tepida ,  alii  ex  camphora  et 
herbis  aromaticis  composita ;  nonnffljj  fonticulos ,  vesicantia ,  unguenta  'varia  ex 
Assa-foetida  ,  Opio  ,  Camphora  aliisve  ad  spinam  universam  posita  commendant. 

Non  exiguas  sibi  quoque  ad  mittigandos  accessus  choreae  Musicam  ab 
antiquioribus  jam  adhibitam  medicis  vindicasse  laudes  ex  Gei.  Wichmanni , 
Van  Hoven  et  aliorum  experientia  confirmatur.  Nec  mirum  hoc  saepe  pro¬ 
fuisse  subsidium ;  etenim  animus  harmonico  musicae  mire  mulcetur  concentu , 
hilaratur  tristis,  sedatur  iratus,  melancholia,  nostalgia  aliaque  fugantur. 
Sic  Doricus  saepissime  cantus  gravi  lentoque  pede  notatus,  ut  nimiae  pacentur 
aegrorum  exultationes  ,  Phrygicus  vero,  ut  harmonico  dulcique  concentu 
congrue  tristia  languentes  excitentur ,  potissimum  jurabunt. 


(1)  V.Puchelt,  TJrariss  der  besonderen  Kranklieitslehre,  lleidelberg,  1827,  T  band,  bl.  56i.  (2)  Traite 
des  convulsions  des  enfans  ,  cap  XI» 


TANTUM. 


/ 


(  28  ) 

POSITIONES 


I.  Divisio  scorbuti  in  tres  periodos  ad  curam  non  confert. 

II.  Abortum  in  quibusdam  casibus  non  solum  posse  sed  et  debere  pro¬ 
vocari  sustinemus  et  ex  nostra  dissertatione  probamus,  pag.  20. 

III.  Yirus  sic  dictum  Blennorrliagicum  a  Syphilitico  plane  differre  credimus. 

IV.  Specifica  antiscorbutica  non  dantur. 

V.  Vere  dixit  de  quibusdam  Chirurgis  Richerand:  Trop  de  gens  n’ ap¬ 
pretient  leurs  succes  que  par  le  noinbre  de  ceux  qu’ils  mutilent. 

VI.  In  febribus  intermittentibus  vernalibus  Cortex  Peruvianus  non  unicum 
et  optimum  sistit  remedium. 

£ 

VII.  Usus  internus  Arsenici  e  medici^  est  relegandus. 

VIII.  Eruptiones  ad  labia  faustum  indicant  praesagium  in  febribus  inter¬ 
mittentibus  et  remittentibus  gastricis  et  vernalibus. 

IX.  Vomitoria  purgantibus  utilitate  non  cedunt. 

X.  Immersio  corporis  subitanea  in  aquam  frigidam  ad  Choream  Sancti 
Viti,  Epilepsiam  aliasque  convulsiones  curandas  est  improbanda. 

XI.  In  colli  femoris  et  claviculae  fractura  sola  positio  cum  suis  admini¬ 
culis  adhibenda;  apparatus  ergo  Desault  aliorumque  sunt  inutiles. 

XII.  Quaedam  inflammationes  stimulantibus  curantur. 

*  t  i  >  I 

Imprimatur. 

